સીબીએફસી તરફથી કહેવામાં આવ્યું હતું કે, બોર્ડના સર્ટિફિકેટ વિના ફિલ્મ બતાવવી અયોગ્ય છે. પ્રાઇવેટ અને પબ્લિક સ્ક્રિનિંગ વચ્ચે ખૂબ નાનું અંતર હોય છે. એવામાં જે રીતે આ ફિલ્મ રજૂ કરવામાં આવી છે એને કારણે ખૂબ ખોટો સંદેશો જાય છે. ફિલ્મ નિર્માતાઓના આવા વલણથી અમે ખુશ નથી. ઉલ્લેખનીય છે કે, ફિલ્મમાં રાણી પદ્માવતી અને અલાઉદ્દીન ખીલજીનું પાત્ર ભજવતાં દીપિકા પાદુકોણ અને રણવીર સિંહ વચ્ચેના કથિત સિનને કારણે ફિલ્મનો આટલો ઉગ્ર વિરોધ થઇ રહ્યો છે. જો કે, ફિલ્મની પ્રાઇવેટ સ્ક્રિનિંગમાં જનારા લોકોએ એ વાતની પુષ્ટિ કરી છે કે, આ ફિલ્મમાં એવો કોઇ સિન નથી. આ પહેલાં સંજય લીલા ભણસાલી અને દીપિકા પાદુકોણ પણ આ અંગે સ્પષ્ટતા કરી ચૂક્યા છે કે, ફિલ્મમાં એવો કોઇ સિન નથી, જેને કારણે રાજપૂતોની કે કોઇની પણ ભાવનાઓ દુભાય.